Ovambolandia

**Ovambolandia**, tamén coñecida como *Ovamboland* e *Owamvoland*, é o nome dunha rexión do norte de Namibia, na fronteira con Angola, habitada maioritariamente por comunidades da etnia dos ovambo.

A rexión é xeralmente definida como o segmento máis setentrional do país que se atopa fronte á fronteira entre Namibia e Angola.

Ovambolandia é a rexión máis densamente poboada de Namibia.

O termo referiuse orixinalmente ás partes do norte de Namibia habitadas polo grupo étnico ovambo, especialmente a área controlada polos reinos tradicionais ovambo en tempos precoloniais e coloniais, como Ondonga, Ongandjera, que foi o berce de Sam Nujoma, o primeiro presidente do país, e Oukwanyama, e remóntase ás épocas da colonización alemá e da ocupación suarfricana, pero hoxe tamén é utilizado case sen excepción polos propios ovambo, así como por todos os demais grupos étnicos de Namibia.

A chamada "cerca veterinaria de Namibia", que, en termos agrícolas, separa o norte do país do sur para reter enfermidades animais xeneralizadas no norte, adoita considerarse a fronteira sur de Ovambolandia. Situada no sur de Ovambolandia e na estrada principal norte-sur, a localidade de Oshivelo agora é considerada a "porta de entrada de Ovambolandia".

Despois de que a *Deutsch-Südwestafrika* (a África Suroccidental alemá) fora conquistada en 1915 pola Unión Surafricana durante a primeira guerra mundial, os ocupantes surafricanos limitáronse inicialmente a patrullar na rexión dos ovambo. Pero a actitude de Suráfrica en Ovambolandia cambiou en 1916, cando o rei dos kwanyama Mandume Ndemufayo venceu na súa loita contra os portugueses de Angola, e numerosas armas foron capturadas e o país foi considerado polos sudrafricanos como unha ameaza. até 1973.

### Independencia nominal e status actual 
En 1973 foille outorgada a independencia nominal, como República de Ovambolandia (*IRiphabliki ye Ovamboland*), aínda que non foi recoñecido como estado pola comunidade internacional. As eleccións dese ano, promovidas polo goberno de Suráfrica, foron boicoteadas e tan só votou o 2,5 % dos electores. Ao igual que todos os demais bantustáns de África do Suroeste, foi disolto como país e como organización administrativa en maio de 1989, ao principio do período de transición á independencia de Namibia.

Na actualidade o territorio deste bantustán está distribuído entre catro das 13 rexiónes administrativas de Namibia: Oshikoto, Ohangwena, Omusati e Oshana.

## Galería 

Kraal Ovamboland.JPG|*Kraal* tradicional en Ovambolandia
Rural Owamboland.JPG|Paisaxe rural
Hyphaene petersiana in Namibia (Oshana Region)1.jpg|A palmeira *Hyphaene petersiana* 
Käsityökoulu Ondongassa 1903.jpg|Traballadores en 1903

## Notas 
## Véxase tamén 
### Bibliografía 
* 
* Johannes Paul (1936): *Deutsch-Südwestafrika*. En: Carl Petersen, Otto Scheel, Paul Hermann Ruth & Hans Schwalm (eds.): *Handwörterbuch des Grenz- und Auslandsdeutschtums*, Volume II. Breslau: Ferdinand Hirt Verlag, pp.&nbsp;262–278.
* Joachim Fernau, Kurt Kayser & Johannes Paul, eds. (1942): *Afrika wartet. Ein kolonialpolitisches Bildbuch*. Postdam: Rütten & Loening Verlag.
* Patricia Hayes (2000): "'Cocky' Hahn and the 'Black Venus': the making of a Native Commissiona in South WEest Africa". En: Hall, Catherine, ed. *Cultures of Empire: A Reader: Colonizers in Britain and the Empire in the Nineteenth and Twentieth Centuries*. Nova York: Routledge Books. ISBN 978-0-4159-2907-3.
* Nick Santross, Gordon Baker & Sebastian Ballard (2001): *Namibia Handbook*. 3ª ed. Bath, England: Footprint Handbooks. ISBN 1-9009-4991-1, pp.&nbsp;177 e ss.
* Heinrich Vedder (1981): *Südwestafrikas Geschichte bis zum Tode Mahareros 1890*. 1ª parte. *Namaland and Hereroland, Amboland*. Capítulo 1. *Entdeckung und Erforschung*. Windhoek: SWA Wissenschaftliche Gesellschaft. ISBN 978-0-9499-9533-9, pp.&nbsp;18–40.

### Outros artigos 
* Apartheid
* Bantustán
* Historia de Suráfrica
* Namibia

### Ligazóns externas 
* 
* 
* 
* 
*